ከአበባ አትክልትና ፍራፍሬ ዘርፍ 318 ሚሊዮን ዶላር ተገኘ
 አምስት የኔዘርላንድ ኩባንያዎች በዘርፉ ለመሰማራት ፍላጎት አሳይተዋልአዲስ አበባ፡- የአበባ፣ አትክልትና ፍራፍሬ ኢንቨስትመንት እየጨመረ መምጣቱን እና ባለፈው በጀት ዓመት 318 ሚሊዮን ዶላር ማስገኘቱን የኢትዮጵያ ኢንቨስትመንት ኮሚሽን አስታወቀ። አምስት ትላልቅ የኔዘርላንድ ኩባንያዎች በዘርፉ ለመሰማራት ፍላጎት ማሳየታቸውን ገለጸ። የኮሚሽኑ የሕዝብ ግንኙነትና
ኮሚዩኒኬሽን ዳይሬክተር አቶ
መኮንን ኃይሉ በተለይ
ለአዲስ ዘመን እንደገለጹት፤
የኢትዮጵያ የአበባ አትክልትና
ፍራፍሬ (ሆርቲ ካልቸር)
ኢንቨስትመንት ገና ጨቅላ
ደረጃ ላይ ቢሆንም፣
ለሀገሪቱ ከፍተኛ የውጭ
ምንዛሬ ከሚያስገኙ ዘርፎች መካከል አንዱ ለመሆን በቅቷል። ዘርፉ ወደ ሀገራችን
የገባው በቅርቡ መሆኑን
ጠቅሰው፣ ሀገሪቱ አበባ
በትላልቅ ገበያዎች ለዓለም
በማቅረብ ከአፍሪካ በሁለተኛነት
ደረጃ እንደምትገኝም ተናግረዋል።
በርካታ የአውሮፓ፣ የቤልጅየም
የእስራኤል፣ የአሜሪካ እና
የኢኳዶር ባለሀብቶች በዚህ
የኢንቨስትመንት ዘርፍ ላይ
መሰማራታቸውን አብራርተው፣ ይህም የኤክስፖርት መጠኑን እያሳደገው መምጣቱን ጠቁመዋል። እንደ ዳይሬክተሩ ገለጻ፤
ሽርክናንም ጨምሮ በዘርፉ
ከ100 በላይ
የሚሆኑ ኩባን ያዎች
ተሰማርተዋል። ከ100 በላይ
የሚሆኑ ኩባንያዎች ተሰማርተዋል። በሆርቲ ካልቸር ኢንቨስትመንት ዘርፍ ላይ ከኔዘርላንድ ቀጥሎ የአሜሪካ ባለሀብቶች ይጠቀ ሳሉ። ኢትዮጵያውያን ዳያስፖራዎችም በዘርፉ ተሰማርተዋል።የውጭ ባለሀብቶች በሽርክና ከኢትዮጵያውያን ባለሀብቶ ችም ጋር የሚሠሩበት ሁኔታም አለ። ይህም እንደ ውጪ ኢንቨስትመንት ይቆጠራል። ዘርፉ ባለፈው በጀት
ዓመት 318 ሚሊዮን
ዶላር ማስገኘቱን የተናገሩት
አቶ መኮንን፣ ከገቢው
ከፍተኛውን ድርሻ የሚይዘው
የአበባ ኤክስፖርት መሆኑንም
አመልክተዋል።አበባ 261 ሚሊዮን
ዶላር ድርሻ እንዳለው
ገልጸው፣ 57 ሚሊዮን
ዶላሩ የተገኘው ከአትክልት
ፍራፍሬና ዕጸ ጣዕም ኤክስፖርት መሆኑን ጠቁመዋል።318 ሚሊዮን ዶላር ገቢ የተገኘው ከ80 በመቶ በላይ የሆርቲ ካልቸር ምርት ለአውሮፓ ገበያ በማቅረብ መሆኑን አስረድተዋል። አቶ መኮንን የሆርቲ ካልቸር ኢንቨስትመንት ዘርፍ ከውጭ ምንዛሬ ግኝት ባሻገር ሠፊ የሥራ ዕድልን መፍጠር እንደሚችል ጠቁመው፣ ከ100ሺ በላይ የሚሆኑ ዜጎችም የሥራ ዕድል ማግኘታቸውን አመልክተዋል።ከሥራ ዕድሉ 80 በመቶው በሴቶች መያዙን ጠቁመዋል። ሴቶች የሥራ ዕድል አገኙ ማለት ማህበረሰቡን የበለጠ ተጠቃሚ ማድረግ እንደሆነም አብራርተዋል። በቅርቡም በአበባ ልማት
ዘርፍ ላይ የሚሠሩ
አምስት ትላልቅ የኔዘርላንድ
ኩባንያዎች በኢትዮጵያ ለመሥራት
ፍላጎት አሳይተዋል ያሉት
አቶ መኮንን፣ እነዚህ ባለሀብቶች በቀጣይነት ወደ ኢንቨስትመንት ሥራው ይገባሉ ተብሎ እንደሚጠበቅም ጠቁመዋል።እንደዚህ ዓይነት ኩባንያዎች ዘርፉን ሲቀላቀሉ የሀገሪቱን የኤክስፖርት መጠን በጣም እንደሚያሳድጉት አስታውቀዋል። የሆርቲ ካልቸር ልማት እያደገ የመጣው የሀገሪቱ አየር ንብረት ምቹ በመሆኑ እንደሆነም ጠቅሰው፣ መንግሥት ሊያሠራ የሚችል የኢንቨስትመንት ፖሊሲ ማዘጋጀቱም ሌላው ምክንያት መሆኑን ጠቁመዋል። የኢትዮጵያን ሆርቲ ካልቸር ምርት በዋናነት ከሚወስዱት ሀገሮች መካከል በቅደም ተከተል ኔዘርለንድ፣ እንግሊዝ፣ ሰሜን አሜሪካ፣ ጃፓን፣ ኖርዌይ፣ ጀርመን፣ የተባበሩት አረብ ኤምሬትስ እንደሚጠቀሱም ተጠቁሟል።አዲስ ዘመን መስከረም 13/2012ኃይለማርያም ወንድሙ 